14/06/2019 | Administración LocalMunicipal
Fene
Secretaría
Aprobación das Bases de selección para a creación de tres listas de aspirantes a persoal laboral temporal como brigadistas de prevención, vixilancia e defensa contra os incendios forestais

Mediante Resolución da alcaldía núm.556/2019, do 05.06.2019, corrixida pola Resolución da alcaldía núm.560/2019, do 06.06.2019, convocouse o proceso selectivo para a creación de tres listas de aspirantes a a persoal laboral temporal como brigadistas de prevención, vixilancia e defensa contra os incendios forestais, mediante o sistema de concurso-oposición libre acordándose o que segue: PRIMEIRO.- Aprobar as bases reguladoras da convocatoria de selección nos termos seguintes: 1. O obxecto desta convocatoria é a creación dunhas listas de aspirantes a persoal laboral temporal como brigadistas de prevención, vixilancia e defensa contra os incendios forestais para a súa contratación, de ser o caso, neste ano 2019 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural da Xunta de Galicia e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 19. dos da Lei 6/2018 de orzamentos xerais do Estado para o ano 2018, prorrogados para 2019- e previa acreditación no expediente da existencia de crédito adecuado e suficiente para esta finalidade. Seleccionaranse e confeccionaranse tres listas de aspirantes: xefe/a de brigada, peón/na de brigada-condutor/a e peón/na de brigada. As listas de aspirantes que se creen terán vixencia ata o 31 de decembro de 2022, tendo en conta o disposto na claúsula vixésimo sexta do borrador do convenio interadministrativo a subscribir entre a Consellería do Medio Rural e o Concello de Fene. Non obstante, a dita lista quedará anulada automáticamente se antes da finalización da súa vixencia se convoca un novo proceso selectivo e se aproban novas listas de aspirantes. As retribucións brutas mensuais dun/ha xefe/a de brigada ascenden a 1.400,00 € (1.200 € mais 200,00 € de prorrata da extra) e as retribucións brutas mensuais dun/ha peón/na de brigada ascenden a 1.166,67 € (1.000 € mais 166,67 € de prorrata da extra). Con carácter xeral, a modalidade contractual será de obra ou servizo determinado establecéndose un período de proba de 15 días. As funcións a desenvolver polos membros da brigada virán determinadas polo correspondente convenio de colaboración que se subscriba entre a Consellería do Medio Rural e o Concello de Fene. Sen ánimo exhaustivo, as funcións a desenvolver serán: -Traballos de vixilancia e defensa contra os incendios forestais. -Traballos encamiñados á prevención que diminúan o risco de propagación e minoren os danos dos incendios, no caso de producirse. Os membros da brigada deberán ter plena dispoñibilidade (incluíndo domingos, festivos, quendas de noite. segundo as necesidades do servizo). 2. As presentes bases se confeccionan tendo en conta que nos últimos anos se veñen formalizando convenios de colaboración, coa Consellería do Medio Rural para a prevención e defensa contra os incendios forestais, que esixen, para o seu cumprimento, da selección de persoal laboral temporal. En calquera caso, as listas de aspirantes a persoal laboral temporal como brigadistas de prevención, vixilancia e defensa contra os incendios forestais poderían ser utilizadas, sen a existencia do citado convenio de colaboración, ante a existencia doutros instrumentos de colaboración ou para o desempeño de competencias propias municipais.3. De conformidade co artigo 33 da Lei 39/2015, de 1 de outubro, do Procedemento Administrativo Común das Administracións Públicas, e en coherencia coa necesidade urxente que pretende cubrirse, o procedemento tramítase de urxencia. Ao remate do proceso selectivo aprobaranse tres listas de aspirantes (de xefe de brigada, de peón de brigada-condutor e de peón de brigada) a persoal laboral temporal, para a súa contratación, de ser o caso, neste ano 2019 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 19. dos da Lei 6/2019 de orzamentos xerais do Estado para o ano 2018, prorrogados para 2019- e previa acreditación no expediente da existencia de crédito adecuado e suficiente para esta finalidade. A selección do persoal laboral temporal realizarase mediante un procedemento áxil que respectará en todo caso os principios de igualdade, mérito, capacidade, publicidade, transparencia, obxectividade, eficacia, eficiencia e axilidade. As probas selectivas realizaranse polo sistema de concurso-oposición libre. CUARTA.- REQUISITOS DOS/DAS ASPIRANTES 1. Serán requisitos mínimos dos/das aspirantes a esta selección de persoal: -Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 da Lei 2/2015 do emprego público de Galicia. -Posuír a capacidade funcional para o desempeño das tarefas. -Ter cumpridos dezaseis anos e non exceder, se é o caso, da idade máxima de xubilación forzosa. -Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. -Para os/as aspirantes a xefe/a de brigada: Estar en posesión dalgunha das seguintes titulacións: Enxeñeiro/a de Montes, Enxeñeiro/a Técnico Forestal, técnico/a superior en xestión e organización de recursos naturais e paisaxísticos, técnico/a en traballos forestais e conservación do medio natural ou formación profesional equivalente. Posuír o carné de conducir B en vigor. Nivel de coñecemento do idioma galego: Celga 4. -Para os/as aspirantes a peón/na brigadista – condutor/a: Posuír o carné de conducir B en vigor. Nivel de coñecemento do idioma galego: Celga 1. -Para os/as aspirantes a peón/na brigadista: Nivel de coñecemento do idioma galego: Celga 1.2. Os anteriores requisitos deberanse reunir con referencia ao último día de prazo de presentación das solicitudes. As solicitudes para tomar parte nas probas selectivas presentarse conforme ao modelo que figura no Anexo I e dirixiranse ao alcalde da Corporación expresando que reúnen todos os requisitos esixidos na base anterior. Presentaranse no Rexistro Xeral do Concello, podendo presentarse tamén conforme ao sinalado no artigo 16.4 da Lei 39/2015 de 1 de outubro. O prazo de presentación de solicitudes de participación será de 5 días hábiles, contados a partir do seguinte ao da publicación das presentes bases no Boletín Oficial da Provincia da Coruña. Á instancia, conforme ao modelo que figura no Anexo I, acompañarase inescusablemente da seguinte documentación: - Copia do documento nacional de identidade, ou pasaporte. - Copia do título académico e/ou carné de conducir B, segundo o posto. - Copia dos documentos que acrediten os méritos alegados para a fase de concurso conforme á base sétima. Os méritos profesionais deberán acreditarse con copia dos contratos de traballo e co informe da vida laboral ou, no caso de Administracións Públicas, coa copia do certificado expedido polo fedatario público da correspondente Administración ou coa copia cotexada do nomeamento e o informe de vida laboral. Ademais, poderán achegarse certificados de empresa ou da Administración Pública para acreditar as concretas funcións dos traballos desenvoltos. - De ser o caso, copia do CELGA 1/CELGA 4 ou equivalente, segundo o posto, co que quedarán exentos do exame de galego. Non obstante, conforme establece o artigo 28 da Lei 39/2015, do 1 de outubro, do procedemento administrativo común, cando o Concello de Fene considere que existen dúbidas derivadas da calidade da copia, poderá solicitar o cotexo das copias aportadas polo interesado, para o que poderá requirir a exhibición do documento ou da información orixinal. Finalizado o prazo de presentación de instancias, o alcalde, mediante resolución, aprobará a lista provisional de admitidos/das e excluídos/das que se publicará no taboleiro de edictos e na páxina web do Concello, relacionándose os aspirantes excluídos con indicación da causa da súa exclusión. Os/as aspirantes disporán dun prazo de 2 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará no taboleiro de edictos e na páxina web do concello e na que se incluirá a composición do tribunal -de non terse designado nun momento anterior- e o lugar, a data e a hora de realización do primeiro exercicio. Contra a resolución na que se declare a lista definitiva de admitidos/as e excluídos/as, poderase interpoñer potestativamente recurso de reposición ante o órgano que ditou o acto, no prazo dun mes, ou directamente recurso de contencioso-administrativo ante a xurisdición contenciosa-administrativa, no prazo de dous meses. Os prazos cóntanse a partir do día seguinte ó da publicación no taboleiro de edictos e na páxina web do Concello. O resto das resolucións serán expostas no taboleiro de edictos e publicadas na páxina web do Concello.1. O tribunal cualificador designado pola alcaldía (en virtude do artigo 21.1. g) da Lei 7/1985 reguladora das bases do réxime local), en base ao establecido pola Lei 2/2015 do emprego público de Galicia, estará integrado polos seguintes membros: - Presidenta/e (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. - Vogais (titulares e suplentes): Tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres dos seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De todas as reunións que faga o tribunal, o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas nos artigos 23 e 24 de Lei 40/2015, de 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4. O tribunal resolverá todas as dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6. Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. A selección realizarase de conformidade co previsto nas presentes bases, polo sistema de concurso-oposición libre, cos candidatos que no prazo establecido presentaran a súa documentación. Os/as aspirantes convocaranse para cada exercicio en chamamento único, sendo excluídos/as da oposición os que non comparezan, agás nos casos debidamente xustificados e apreciados discrecionalmente polo tribunal. A orde de chamamento realizarase conforme a Resolución do 24 de xaneiro de 2019 (DOGA núm.25 do 05.02.2019) pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, comezándose por aqueles/as aspirantes cuxo primeiro apelido comece pola letra Q. Os/as aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os anuncios de celebración do segundo exercicio no taboleiro de edictos e na páxina web do concello. A cualificación dos exercicios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do Concello. A puntuación definitiva, para aqueles/as que superen a fase de oposición, estará determinada pola suma das puntuacións obtidas na fase de concurso e na fase de oposición. En caso de empate, terá preferencia aquel/a aspirante que obteña mellor capacidade aeróbica na proba de aptitude física. De persistir o empate, o tribunal realizará un sorteo para decidir a orde dos/as aspirantes. No caso de que un/ha mesmo/a aspirante se presente a varias das categorías de persoal laboral obxecto de selección realizará unha soa vez aquelas probas que sexan iguais nas categorías presentadas. Para a puntuación da fase de concurso terase en conta o estipulado na cláusula quinta destas bases. Por acreditar experiencia laboral na Administración Pública ou empresa privada como persoal integrado no servizo de extinción de incendios: 0,004 puntos/día traballado ata un máximo de 4 puntos. En caso de acreditación de períodos de traballo por meses, estes computaranse como de 30 días cada mes. A oposición constará de dous exercicios, de carácter obrigatorio e eliminatorio. PRIMEIRO EXERCICIO.- Exercicio práctico consistente na realización dunha proba de aptitude física. Realizarase a proba do banco. Consiste en empregar un banco de aproximadamente 40 cm para os homes e 33 cm para as mulleres, no que se subirá e baixará a razón de 90 movementos por minuto (22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso. Cos datos da idade, peso e pulsacións obterase a capacidade aeróbica do aspirante. Antes da súa realización, darase información detallada aos/ás aspirantes do desenvolvemento e forma de valoración da proba a realizar. A tal efecto, os/as aspirantes deberán asinar unha declaración conforme ao seguinte modelo: “- Que coñece e foi informado/a do desenvolvemento e forma de valoración da proba de aptitude física a realizar -a proba do banco-. - Que, en consonancia e reiterando a instancia de participación xa presentada, declara baixo a súa responsabilidade que reúne as condicións físicas e de saúde necesarias para a realización da proba de aptitude física -a proba do banco-”. Os/as aspirantes que non obteñan una capacidade aeróbica igual ou superior a 40 quedarán eliminados do proceso selectivo. Para o seu cálculo usaranse as táboas proporcionadas pola Xunta de Galicia con motivo do Convenio de Colaboración para a actuación dun vehículo motobomba e que están a disposición dos aspirantes para a súa consulta na secretaría do Concello. O exercicio puntuarase do seguinte xeito: - Capacidade aeróbica entre 40 e 43: 5 puntos. - Capacidade aeróbica entre 44 e 46: 6 puntos. - Capacidade aeróbica de 47 ou mais: 7 puntos. SEGUNDO EXERCICIO.- En aplicación do previsto no artigo 51.2 da Lei 2/2015, do emprego público de Galicia, respecto da acreditación do galego, aquelas persoas que non acrediten coñecementos en lingua galega (CELGA 1/CELGA 4 ou equivalente, segundo o posto) terán unha proba oral de galego, que será cualificada como apto ou non apto. Aqueles aspirantes que se encontren imposibilitados para realizar a proba oral, a realizarán por escrito. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1/CELGA 4 ou equivalente, segundo o posto. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. Na acta da última sesión do tribunal de selección incluiranse tres listas (unha de xefe/a de brigada, outra de peón/na de brigada – condutor/a e outra de peón/na de brigada) dos/as aspirantes que superaron os dous exercicios da oposición, ordenados por puntuación. A acta do tribunal de selección elevarase á alcaldía para que dite a resolución de aprobación das tres listas de aspirantes. Os/as aspirantes contidos nas ditas listas poderán ser contratados durante a súa vixencia sempre e cando, antes da súa contratación, superen e acrediten os extremos requiridos no correspondente convenio de colaboración coa Consellería do Medio Rural e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 19. dos da Lei 6/2018 de orzamentos xerais do Estado para o ano 2019- e previa acreditación no expediente da existencia de crédito adecuado e suficiente para esta finalidade. Ademais, con carácter previo a súa contratación, deberán presentar certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para traballar nas brigadas de prevención, vixilancia e defensa contra os incendios forestais e declaración xurada de non estar incurso/a en incompatibilidade para ser persoal das Administracións Públicas e non ter sido separado nin inhabilitado do servizo público. Os/as aspirantes seleccionados estarán obrigados a realizar un recoñecemento médico, así como un curso teórico-práctico de formación sobre prevención e defensa contra os incendios forestais de 16 horas que será impartido por persoal competente na materia. Co obxecto de perfeccionar e dar continuidade á formación deste persoal, este curso será obrigatorio, aínda que os componentes da brigada xa o recibisen en anos anteriores. Será motivo de extinción do contrato de traballo a non superación do recoñecemento médico (artigo 52. a) do Real decreto lexislativo 2/2015 polo que se aproba o texto refundido da Lei do estatuto dos traballadores). No caso de que os/as aspirantes teñan que superar algunha proba esixida no correspondente convenio, a proba realizarase ante o tribunal de selección que con ocasión deste proceso se nomee, sen prexuízo de nomear un novo tribunal ó efecto. De ser asinado neste ano 2019 o correspondente convenio e no caso de esixir a superación polos/as brigadistas dunha proba física de esforzo, esta se entenderá xa realizada coa superación do presente proceso selectivo. As listas de aspirantes que se creen terán vixencia ata o 31 de decembro de 2022. Non obstante, a dita lista quedará anulada automáticamente se antes da finalización da súa vixencia se convoca un novo proceso selectivo e se aproban novas listas de aspirantes. O funcionamento das bolsas rexerase polas seguintes normas: - Os chamamentos realizaranse por vía telefónica. En aras de garantir este procedemento o/a interesado/a deberá comunicar ao Concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O/a empregado/a público/a que realice o chamamento o fará constar mediante dilixencia indicando a disposición ou non do aspirante a ser contratado, e sen prexuízo de que o aspirante o comunique tamén de xeito formal. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de ser contratado. • De manifestar a súa disposición, á alcaldía ditará resolución de requirimento -a resolución será publicada na páxina web do Concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- para que acrediten e, no seu caso, superen os extremos requiridos no correspondente convenio, presenten certificado médico en impreso oficial do Colexio de Médicos e asinado por un colexiado/a en exercicio no que conste expresamente que teñen a capacidade funcional necesaria para traballar nas brigadas de prevención, vixilancia e defensa contra os incendios forestais e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o/a aspirante non presenta a documentación requirida, non acredita ou, no seu caso, non supera os extremos requiridos, pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado). • De non manifestar a súa disposición, pasarase a chamar ao/á seguinte aspirante da lista. Unha vez manifestada a súa “non dispoñibilidade”, quedará sen posibilidade de nomeamento para a convocatoria consultada. - Ao rematar o contrato, o/a aspirante retornará ao posto que lle corresponda na lista aprobada. Se un/unha aspirante presenta a renuncia durante a vixencia do contrato pasará a ocupar o último lugar da lista de aspirantes. O tribunal queda autorizado para resolver as dúbidas que se presenten e adoptar os acordos necesarios para boa orde do proceso selectivo en todo o non previsto nestas bases. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123, 124 e 30 da Lei 39/2015, de 1 de outubro, do Procedemento Administrativo Común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015, de 1 de outubro, do Procedemento Administrativo Común das Administracións Públicas). D/Dona con data de nacemento con DNI núm. e con domicilio en C. P. (teléfono; correo electrónico ) ante o sr. alcalde-presidente do Concello de Fene, COMPARECE e DI: a) Que coñece e acepta as bases que van rexer a creación de tres listas de aspirantes (unha de xefe/a de brigada, outra de peón/na de brigada – condutor/a e outra de peón/na de brigada) a persoal laboral temporal como brigadistas de prevención, vixilancia e defensa contra os incendios forestais, mediante o sistema de concurso-oposición libre. b) Que desexa ser admitido/a ás probas selectivas convocadas que indica a continuación. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto. d) Que achega á presente: - Copia do documento nacional de identidade, ou pasaporte. - Copia do título académico e/ou carné de conducir B (no caso que proceda). - Copia acreditativa de posuír o CELGA 1/CELGA 4 ou título equivalente, segundo o posto (só para aqueles aspirantes que desexen acreditar estar exentos da proba de lingua galega). - Relación dos seguintes documentos aos efectos da súa valoración na fase de concurso, 1.2. Por todo o exposto, SOLICITA que se teña por presentada esta solicitude e sexa admitido/a ás probas de (marcar o que proceda):  Xefe/a de brigada  Peón/na de brigada – condutor/a  Peón/na de brigada En_______________, ____ de ________________ de 20___ Asdo.: ________________________ ALCALDE-PRESIDENTE DO CONCELLO DE FENE” SEGUNDO.- Convocar o proceso selectivo para a creación de tres listas de aspirantes a persoal laboral temporal como brigadistas de prevención, vixilancia e defensa contra os incendios forestais, mediante o sistema de concurso-oposición libre. O prazo de presentación de solicitudes de participación será de 5 días hábiles contados a partir do día seguinte ao da publicación das presentes bases no Boletín Oficial da Provincia da Coruña. Fene, 6 de xuño de 2019 En Fene, asinado dixitalmente na data que figura na marxe polo Sr. alcalde en funcións Ciprian Gabriel Naveros Joud.